CELEX: 62008TN0384
Language: fi
Date: 2008-09-11 00:00:00
Title: Asia T-384/08: Kanne 11.9.2008 — Elliniki Nafpigokataskevastiki ym. v. komissio

22.11.2008   
            
            
               FI
            
            
               Euroopan unionin virallinen lehti
            
            
               C 301/48
            
         Kanne 11.9.2008 — Elliniki Nafpigokataskevastiki ym. v. komissio
   (Asia T-384/08)
   (2008/C 301/82)
   Oikeudenkäyntikieli: englanti
   Asianosaiset
   
      Kantajat: Elliniki Nafpigokataskevastiki AE Chartofylakeiou (Skaramangas, Kreikka) Howaldtswerke-Deutsche Werft GmbH (Kiel, Saksa) ja ThyssenKrupp Marine Systems AG (Hamburg, Saksa) (edustaja: asianajaja U. Soltész)
   
      Vastaaja: Euroopan yhteisöjen komissio
   Vaatimukset
   
               —
            
            
               Kreikan valtion Hellenic Shipyardsin hyväksi toteuttamista toimenpiteistä N:o C 16/2004 (ex NN 29/2004, CP 71/2002 ja CP 133/2005) 2.7.2008 annetun komission päätöksen 16 artikla on kumottava, ja
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kanteellaan Kreikan valtion Hellenic Shipyards SA:n (HSY) hyväksi toteuttamasta 16 toimenpiteestä 2.7.2008 tehdyn komission päätöksen K(2008)3118 lopullinen osittaista kumoamista ja erityisesti sen mainitun päätöksen 16 artiklan kumoamista, jossa komissio päätti, että HSY:n edellisen omistajan Kreikan teollisuus- ja kehityspankin (ETVA) myöntämä vahinkoja koskeva takaus yhteenliittymälle (1), joka hankki HSY:n osakkeiden ostosopimuksella (Howaldtswerke-Deutsche Werft (2) ja Ferrostaal), siinä tapauksessa, että HSY:lle maksetut valtiontuet peritään takaisin, on sääntöjenvastaista valtiontukea ja se pitäisi lopettaa välittömästi.
   Kantajat väittävät, että komissio katsoi virheellisesti, että yksityistämissopimuksessa oleva vahinkoja koskeva takaus annettiin silloin, kun ETVA oli valtion valvonnassa. Kantajien mukaan takauksesta sovittiin sitovasti vasta ETVA:n yksityistämisen jälkeen ja se oli näin ollen toimenpide, josta sovittiin yksityisten osapuolten kesken, eikä Kreikan valtion toimenpide, minkä vuoksi sitä ei voida pitää valtiontukena.
   Kantajat väittävät lisäksi, että komission väite siitä, että osakkeiden ostosopimuksen liitteessä olevat kaksi erillistä lauseketta muodostavat yhden kokonaisen järjestelmän, jossa HSY hyötyisi, on virheellinen. Kantajat väittävät itse asiassa, että nämä kaksi takausta myönnettiin toisistaan riippumatta. Kantajat väittävät lisäksi, että komissio katsoi väärin, että HSY hyötyi vahinkoja koskevasta takauksesta, koska asian tosiseikat huomioon ottaen vain Piraeus Bankin voidaan katsoa hyötyneen siitä.
   Kantajat väittävät, että komissio katsoi väärin, että HSY sai siitä vahinkoja koskevasta takauksesta taloudellista hyötyä, joka (i) on vakiolauseke yksityisoikeudessa ja joka (ii) annettiin asianmukaisesti suoritetun arvioinnin jälkeen ja joka (iii) on yksityistä myyjää koskevan käytännön mukainen.
   Kantajat väittävät lisäksi, että komissio sovelsi virheellisesti EY 88 artiklan 2 kohtaa ja asetuksen (EY) N:o 659/1999 14 artiklan 1 kohtaa, kun se kohdensi määräyksen lopettaa vahinkoja koskeva takaus Elliniki Nafpigokataskevastikiin, joka ei ollut tuensaaja.
   Kantajat väittävät myös, että komission väite, jonka mukaan takaisinperinnän tehokasta vaikutusta on kierretty, perustuu virheellisesti olettamaan, jonka mukaan pelkkä vahinkoja koskevan takauksen myöntäminen on kiertämistä.
   Lopuksi kantajat väittävät, että komissio sovelsi virheellisesti EY 296 artiklaa, kun se ei salli HSY:n jatkaa tiettyä siviilitoimintaa, joka on luonteeltaan liitännäistä, jotta koko telakan toiminta pysyisi käynnissä.
   
      (1)  Tämä yhteenliittymä perusti Elliniki Nafpigokataskevastikin, jotta se voisi siirtää osuutensa HSY:ssä.
   
      (2)  ThyssenKrupp Marine Systems omistaa kokonaisuudessaan HDW:n ja se myös osti Ferrostaalin osakkeet Elliniki Nafpigokataskevastikissa vuonna 2005.